«Barselona» hujumchisi Lionel Messi 2017/18 mavsumi yakuniga ko‘ra, La Liganing eng yaxshi futbolchisi deb topilgan edi. Argentinalik to‘purar Ispaniya chempionatining 36ta o‘yinida 34ta gol urib, 12ta golli uzatmani amalga oshirgan edi. Bugun Ispaniyaning mashhur Marca nashri La Liga va Hyundai bilan hamkorlikda o‘tgan mavsumning eng yaxshilarini taqdirladi. 31 yoshli Messiga mashhur vatandoshi Alfredo Di Stefano nomidagi sovrin topshirildi.